  Наталья Тетерина 21-тӥ толсурысен Ижкар – Ува сюреслэсь оглюкетсэ бадӟым машинаос понна ворсалозы. Сыӵе кулэлык трассалэн 63-тӥ иськемаз Нылга дорысь Ягуречка шур вамен выжлэн алама луэменыз герӟаськемын, ивортэ Удмуртиысь транспортъя но сюрес возёсъя министерстволэн пресс-службаез. 20 тонналэсь секыт автомобильёслы Вавож пыр котырскыны ӵекто. Уретон 2019-тӥ арысь 5-тӥ шуркынмонозь ужалоз. Ягуречка вамен выж туэ сӥзьыл вакытэ шуак уродмиз. Куашкамлэсь утён вылысь, та дыре сое пыкъетъёсын юнмато. Выжез тулыс куазь тупатскем бере выльдыны чаклало.  Тегъёс: Авто Ижкар Ува Удмуртия сюресъёс транспортъяносюресвозёсъяминистерство  